Ó, te jó ég... Pont mikor már azt hitted, hogy az iraki probléma megoldódott
- mivel egy jó ideje nem hallottál róla -,
minden visszatért a vérengző káoszba és terrorba.
Mi történt?
Az USA megszállta 2003-ban Irakot a terrorizmussal, és a tömegpusztító fegyverekkel való állítólagos kapcsolata miatt.
Ebben az időszakban Saddam Hussein (egy brutális diktátor) uralta az országot.
Ő a szunnita kisebbséghez tartozott,
és elnyomta a síita többséget.
Irakot elég gyorsan legyőzték,
de az USA-nak nem volt terve az ország számára.
Az addig elnyomott síita többség átvette a hatalmat,
és elkezdte a szunnitákat sanyargatni,
mivel más vallások elnyomása bizonyítottan annyira jó ötlet.
Nem meglepően, megkezdődött a szunnita lázadók felkelése,
és olyan terrorista csoportok, mint az al-Káida beszivárogtak Irakba,
és a helyi erők (gyakran a korábbi szunnita hadsereg),
elkezdett az USA, és az újonnan alapított iraki állam csapataival harcolni,
ami 2006-ban egy véres polgárháborúban csúcsosodott ki.
Azóta az iraki emberek gyakorlatilag vallás alapján különültek el.
Tehát a történelem tragikus iróniájára az USA hadjárata azon terroristák kialakulásához vezetett,
amelyeket az USA elsősorban ki akart iktatni,
mivel Irak ekkor vált a terrorizmus legjobb kiképző terepévé.
Ahhoz, hogy jobban értsük ezt a bonyolult viszályt, meg kell értenünk
a muszlim vallás két ága közötti kapcsolatot:
a síita és a szunnita iszlám közöttit.
A szunniták a muszlim világ 80%-át teszik ki, míg a síiták kb. 20%-át.
És egyik oldal keményvonalasai sem szeretik egymást túlzottan.
Szaúd-Arábia és Irán a vallások mérkőzésének két legerősebb játékosa.
Egyikben sem valósult meg az államügyek és a vallás elkülönülése, belföldi problémákkal küzdenek, és
rengeteg pénz származik olajból.
Emellett olyan csoportokat támogatnak, amelyek a másik vallási iránnyal harcolnak.
Egy, a Szaúd-Arábia által támogatott terrorszervezetek közé tartozik
az Iszlám Állam, vagy röviden ISI.
2010-ben bekövetkezett az "arab tavasz",
és teljesen megváltoztatta a helyzetet a Közel-Keleten.
Szíriában Bashar al-Assad diktátor nem nagyon tervezett lemondani,
és egy borzalmas polgárháborút indított a saját népe ellen.
Minél tovább tartott a háború, annál több külföldi csoport csatlakozott a harchoz,
többségében vallási okokból,
valamint azért, hogy egy iszlám államot építsenek a területen.
A hírhedt ISI egy volt közülük, amely mostanra
Irakban és Szíriában az Iszlám Állammá vált, másik nevén ISIS.
Évekig küzdöttek Irakban, és több ezer jól képzett, fanatikus katonájuk volt.
Immáron ellenőrzésük alá vonták Észak-Irak egyes részeit,
és eltökéltek voltak a vallási államuk építésében.
Szíriában úgy változtatták meg a meccset, amire senki sem számított.
Az ISIS olyannyira hihetetlenül erőszakos és szélsőséges volt, hogy hamarosan
háború alakult ki szinte az összes szír lázadó sereggel.
Megtámadták és megölték a többi muszlim terrorista csoport tagjait.
Egy iszlám államot építettek az általuk ellenőrzött területeken
olyan szigorú szabályokkal, amelyek még az olyan keményvonalasokat, mint az al-Káida és Szaúd-Arábia
is sokkolta, akik visszavonták a támogatásukat.
Az ISIS-t civilek többszöri tömeges mészárlásával,
számtalan öngyilkos merénylettel, nők és gyermekek túszul ejtésével,
a rabjaik kivégzésével, és lefejezésével vádolták.
Az összes középkori borzalomért, amit inkább nem kell ábrázolnunk.
És ez a szeretetreméltó emberi lények gyülekezete nemrég úgy döntött: eljött az ideje,
hogy még több területet szerezzen Irakban.
Mióta az USA elhagyta Irakot, a síita miniszterelnök (Nouri al-Maliki)
kisajátította a hatalmat és diszkriminálta a szunnitákat, ahol csak lehetett.
Irak kormányát széles körben korruptnak, tehetetlennek tartják,
illetve bizonyosan utálja a polgárainak egy nagy része.
Az iraki hadsereg 300 000 katonából áll,
amit 25 milliárd dollárnyi adóból hoztak létre,
de nem lojális a kormányhoz, és
visszavonult, vagy teljesen feloszlott, feladva várost város után.
Mivel az ISIS kihirdette, hogy mindenkit megölnek, aki ellenáll,
bebizonyosodott, hogy komolyan gondolják.
Elfoglaltak egy hatalmas darabot Irakból 2014 júniusában,
amely Moszult - Irak második legnagyobb városát -- is magában foglalja.
Százmilliókat loptak az elfoglalt bankokból,
amely a Föld leggazdagabb terrorszervezetévé tette őket.
És folyamatosan dolgoznak egy szuper-középkori vallási állam megalapításán.
Még Irán és az USA is fontolóra vette, hogy együtt küzdjenek ellenük.
Ennyire hajmeresztő a helyzet.
Az iraki események újra megmutatták, hogy a korábban háborúban legyőzött emberek kihasználása,
kizárása a hatalomból, a megélhetésből, és az ország újjáépítésének forrásaiból
nem más, mint egy újabb erőszakos időszak táplálása.
Valahogy meg kell szakítanunk ezt a kört.